Автомобилни състезатели с изненада за учениците в Дончево

Живко Вълчев - председател на СБА - Добрич, посети ОУ „Св. св. Кирил и Методий“ в Дончево на 16 юни. Поканата за гостуването е отправена от Диляна Ванева - образователен медиатор по проекта „Подкрепа за успех“. А поводът е сбъдването на една детска мечта – мечтата на четвъртокласника Янко. Възможността да седне до автомобилен пилот, заедно със съучениците си, направи детската му мечта реалност в празничния ден за приключването на учебната година. Учители и ученици посрещнаха двамата автомобилни състезатели, които пристигнаха с атрактивен автомобил. Демонстрациите на завидните шофьорски умения предизвикаха бурни аплодисменти.